text: Tidlig fartkontrol med kaffe og godt humør
  24 september 2015 kl. 04.38
  Torsdag morgen er Syd- og Sønderjyllands Politi tidlig på færde med fartkontrol.
  Syd-og Sønderjyllands Politi advarer hver dag på Twitter om planlagte kontroller med politiets fotovogne.
  Nogle gange sker det også med en munter bemærkning.
   
  Torsdag morgen skriver politiet således på Twitter:
  Godmorgen til alle. Vi er på vej mod Bramming med vores ATK bil. Der er kaffe på kanden, hvis I kører langsomt forbi :-) #benfeldt #politidk
  Så bliver det jo spændende at se, om der uddeles flere kopper kaffe end bøder i Bramming denne morgen.
  